SASKAŅOJU:

Daugavpils pilsētas pašvaldības

iestādes “Sociālais dienests” vadītājas vietniece

*(paraksts)* R.Vavilova

# Daugavpilī, 2021.gada 15.decembrī

ZIŅOJUMS Nr. 2.-4.1./41

# Daugavpils pilsētas pašvaldības iestāde “Sociālais dienests”

# uzaicina potenciālos pretendentus piedalīties zemsliekšņa iepirkumā par līguma piešķiršanas tiesībām

**“****Kanalizācijas sistēmu tīrīšanas un skalošanas pakalpojuma sniegšana “Daugavpils pilsētas pašvaldības iestādei “Sociālais dienests””, ID Nr. DPPISD 2021/41**

## **Pasūtītājs:**

|  |  |
| --- | --- |
| **Pasūtītāja nosaukums** | Daugavpils pilsētas pašvaldības iestāde “Sociālais dienests” |
| Adrese | Vienības iela 8, Daugavpils, LV-5401 |
| Reģ.nr. | **90001998587** |
| Kontaktpersona  | Saimniecības sektora vadītājs Valērijs Loginovs, tālrunis: +371 29639315, e-pasts: valerijs.loginovs@socd.lv  |
| **Darba laiks** | Pirmdiena | No 08.00 līdz 12.00 un no 12.30 līdz 17.30 |
| Otrdiena, Trešdiena,Ceturtdiena | No 08.00 līdz 12.00 un no 12.30 līdz 16.30 |
| Piektdiena | No 08.00 līdz 12.00 un no 12.30 līdz 15.30 |

1. **Zemsliekšņa iepirkuma mērķis** – sniegt Daugavpils pilsētas pašvaldības iestādei “Sociālais dienests” inženiertehnisko sistēmu apkopes pakalpojumu, atbilstoši ziņojuma tehniskās specifikācijas prasībām.
2. **Zemsliekšņa iepirkuma nepieciešamības apzināšanas datums:** 30.09.2021.
3. **Līguma izpildes termiņš:** 12 (divpadsmit) mēneši no līguma noslēgšanas dienas.
4. **Paredzamā kopējā līgumcena:** 1000,00 EUR ar PVN.
5. **Nosacījumi pretendenta dalībai zemsliekšņa iepirkumā:**
	1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām.
6. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
	1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
	3. pretendents ir sniedzis nepatiesu informāciju vai vispār nav sniedzis pieprasīto informāciju;
	4. pretendents nav iesniedzis šī ziņojuma 8.punktā pieprasītos dokumentus.
	5. pretendenta piedāvājums neatbilst tehniskās specifikācijas un šajā ziņojumā minētajām prasībām;
	6. pretendenta piedāvātā cena iepirkumā pārsniedz paredzamo līgumcenu.
7. **Pretendentu iesniedzamie dokumenti dalībai zemsliekšņa iepirkumā:**
	1. pretendenta **pieteikums** dalībai zemsliekšņa iepirkumā, kas sagatavots atbilstoši 2.pielikumā norādītajai formai (*oriģināls*);
	2. pretendenta **finanšu piedāvājums**, kas sagatavots atbilstoši 3.pielikumā norādītajai formai (*oriģināls*);
	3. **pilnvaras oriģināla vai apliecinātas kopijas eksemplārs** – ja ziņojuma 8.punktā norādītos dokumentus paraksta pilnvarota persona, kā arī ja līgumu parakstīs cita persona, jāpievieno attiecīgs šīs personas pilnvarojums.
8. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu.
9. **Piedāvājuma izvēles kritērijs iepirkumā:** piedāvājums ar viszemāko cenu (finanšu piedāvājuma 1.-4.pozīcijas kopsumma ar PVN), kas atbilst ziņojumā minētajām prasībām.
10. **Informācija par rezultātiem:** tiks ievietota Daugavpils pilsētas pašvaldības iestādes “Sociālais dienests” mājaslapā [www.socd.lv](http://www.socd.lv).
11. **Piedāvājums iesniedzams:** līdz 2021.gada 21.decembrim, plkst.10:00:
	1. Daugavpils pilsētas pašvaldības iestādē “Sociālais dienests”, Vienības ielā 8, Daugavpilī, LV-5401 (ieeja no Kr.Valdemāra ielas puses), ievietojot piedāvājumu pastkastītē pie ieejas durvīm. Piedāvājumam jābūt slēgtā aploksnē ar norādi: “Kanalizācijas sistēmu tīrīšanas un skalošanas pakalpojuma sniegšana “Daugavpils pilsētas pašvaldības iestādei “Sociālais dienests””, ID Nr. DPPISD 2021/41 un pretendenta rekvizītiem.
	2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: socd@socd.lv. Šajā gadījumā pretendents nosūta paroli no faila 2021.gada 21.decembrī no plkst. 10:00 līdz plkst. 10:30 (uz e-pastu: evita.hrapane@socd.lv).

Ziņojums sagatavots 15.12.2021.

Komisijas priekšsēdētājs V.Loginovs

Komisijas locekļi: T.Jurāne

 D.Umbraško

 L.Krasņikova

 L.Gadzāne

 E.Hrapāne

 M.Liniņa

1.pielikums

**TEHNISKĀ SPECIFIKĀCIJA IEPIRKUMAM**

**“Kanalizācijas sistēmu tīrīšanas un skalošanas pakalpojuma sniegšana “Daugavpils pilsētas pašvaldības iestādei “Sociālais dienests””, ID Nr. DPPISD 2021/41**

1. Pretendentam pēc pasūtītāja veiktā izsaukuma ir jāveic kanalizācijas cauruļu, noteku, starp aku posmu, lūku, trapu, sifonu, WV podu, izlietņu, dušu, vannu un citu kanalizācijas sistēmas mezglu atbrīvošanu no dažādiem aizsērējumiem, kā arī avāriju novēršanu, veicot nepieciešamos tīrīšanas un skalošanas darbus.
2. Pretendentam ir jāveic dažādu applūdušu telpu - pagrabu, kanalizācijas aku un citu telpu atsūknēšana no ūdens pēc stiprām lietavām vai ūdensvadu un kanalizācijas avārijas situācijās.
3. **Pasūtītāja objekti:**

|  |  |
| --- | --- |
| 1. | *Dienas centrs "Saskarsme"*Liepājas iela 4, Daugavpils |
| 2. | *Nakts patversme un Patversme*Šaurā iela 23, Daugavpils |
| 3. | *Ģimenes atbalsta centrs/patversme un Grupu dzīvokļi*Šaurā iela 26, Daugavpils  |
| 4. | *Daugavpils pilsētas pašvaldības iestāde "Sociālais dienests"*Vienības iela 8, Daugavpils |
| 5. | *Sociālā māja*Šaurā iela 28, Daugavpils |
| 6. | *Dienas aprūpes centrs personām ar garīga rakstura traucējumiem*Arhitektu iela 21, Daugavpils |
| 7. | *Sociālās palīdzības nodaļa*Lāčplēša iela 39, Daugavpils |
| 8. | *Ģimenes māja „Pīlādzis”*Komandanta iela 3, Daugavpils  |
| 9. | *Grupu dzīvokļi*18.novembra ielā 354V, Daugavpilī |

1. Ar tehniskajā specifikācijā noteiktajām ēku iekārtām un objektiem pretendents var iepazīties apskatot Objektu (-us) dabā iepriekš piesakoties pie ziņojumā norādītās kontaktpersonas.
2. Pasūtītājs līguma darbības laikā, pārņemot lietošanā papildus nekustamos īpašumus, var uzdot izpildītājam nodrošināt kanalizācijas sistēmu tīrīšanas un skalošanas pakalpojumus papildus objektiem, kas sākotnēji netika iekļauti iepirkuma tehniskajā specifikācijā.
3. Kanalizācijas sistēmas tīrīšanas un skalošanās pakalpojumā tiek iekļautas šādas pretendenta veicamās darbības:

|  |  |
| --- | --- |
| Nr.p.k. | Darbu nosaukums |
| 1. | Izbraukums uz objektu |
| 2. | Asenizācija |
| 3. | Mehāniska aizsērējuma likvidēšana |
| 4. | Skalošana ar augstspiediena strūklu |

1. Pretendentam pakalpojuma sniegšanas laikā, ja rodas šāda nepieciešamība ir jāveic papildus kanalizācijas tīrīšanas un skalošanas darbi, kas nav minēti 5.punktā, darbus un to paredzamās izmaksas iepriekš saskaņojot ar Pasūtītāju. Pirms darbu veikšanas pretendentam jāiesniedz darbu izmaksu tāme.

**7. Tehniskās apkopes un atbildības robežas :** skatīt elektroniskajā pielikumā.

**8. Vispārīgās veicamās darbības:**

* 1. Veikt kanalizācijas sistēmu tīrīšanas un skalošanas darbus ar pretendenta rīcībā esošajiem darbu veikšanai nepieciešamajiem resursiem (tajā skaitā specializēto transportu). Maksu par nepieciešamo resursu izmantošanu ir jāiekļauj finanšu piedāvājumā norādītajās cenās.
	2. Darbu veikšanas laikā nodrošināt ēku lietotājiem piemērotus darba apstākļus un drošību;
	3. Nodrošināt, ka visi pakalpojuma sniegšanas laikā veiktie darbi tiek pieņemti, noformējot darbu pieņemšanas – nodošanas aktu.
	4. Veikt kanalizācijas sistēmu tīrīšanas un skalošanas darbus avārijas situācijas gadījumā jebkurā diennakts laikā, ieskaitot brīvdienas un svētku dienas.
	5. Ar saviem spēkiem nodrošināt piekļuvi bojātiem sistēmas posmiem/mezgliem/, veikt aizsērējumu likvidēšanu un darba vietas sakārtošanu pēc darbu pabeigšanas.
	6. Saskaņot darba veikšanas laiku, pirms darbu uzsākšanas telpās, kurās strādā Pasūtītāja darbinieki, vai atrodas aparatūra.
	7. Ierašanās laiks objektā pēc izsaukuma uz Izpildītāja līgumā noradīto kontaktpersonas telefonu:

8.7.1. *Avārijas situācijā* – 1 (vienas) stundas laikā no izsaukuma brīža;

Par avāriju uzskatāma situācija, kuras rezultātā var tikt radīti materiāli zaudējumi Pasūtītāja īpašumam un ne tikai, vai arī var būt tikts nodarīts kaitējums darbinieku īpašumam, veselībai vai trešajām personām. Nepieciešamības gadījumā izpildītājs balstās uz trešo personu (apakšuzņēmēju) iespējām, lai izpildītu prasības attiecībā uz norādīto laiku. Ja avārija nav novērsta noteiktā laikā, tad Pasūtītājam ir tiesības piesaistīt trešo pusi avārijas situācijas novēršanai. Šinī gadījumā rēķins par avārijas situācijas novēršanu tiks piestādīts Izpildītājam un Izpildītāja pienākums to apmaksāt;

8.7.2. *Steidzamā situācijā* – 2 (divu) stundu laikā no izsaukuma brīža;

8.7.3. *Citos gadījumos* – 24 (divdesmit četru) stundu laikā no izsaukuma brīža.

**9. Saziņa un komunikācija:**

9.1. Pretendentam pakalpojuma sniegšanas laikā ir jānodrošina telefona numurs un e-pasta adrese, uz kuru pasūtītājs ziņos par avārijām, pieteiks pretenzijas/sūdzības/pieteikumus (turpmāk – pieteikumi).

9.2. Pretendents nodrošina saziņu ar pasūtītāju, pieteikumu saņemšanu un reaģēšanu uz tiem 24 stundas diennaktī/ 7 dienas nedēļā.

Sagatavoja:

Daugavpils pilsētas pašvaldības iestādes

“Sociālais dienests”

Saimniecības sektora vadītājs Valērijs Loginovs

2.pielikums

**PIETEIKUMS PAR PIEDALĪŠANOS zemsliekšņa iepirkumā**

**“Kanalizācijas sistēmu tīrīšanas un skalošanas pakalpojuma sniegšana “Daugavpils pilsētas pašvaldības iestādei “Sociālais dienests””, ID Nr. DPPISD 2021/41**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Kanalizācijas sistēmu tīrīšanas un skalošanas pakalpojuma sniegšana “Daugavpils pilsētas pašvaldības iestādei “Sociālais dienests””, ID Nr. DPPISD 2021/41.
2. Apņemas (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (4. pielikums);
3. Apliecina, ka:
	1. ir iesniedzis tikai patiesu informāciju.
	2. **pirms piedāvājuma iesniegšanas ir klātienē iepazinies un izpētījis pasūtītāja objektos esošās kanalizācijas sistēmas un pilnībā saprot visus apstākļus, kas ietekmē vai varētu ietekmēt līgumcenas noteikšanu un pakalpojuma izpildi.**
	3. piekrīt piedāvājuma kopējās cenas publicēšanai Daugavpils pilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv)).
	4. Garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus.
	5. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
	6. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības.
	7. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils pilsētas pašvaldības iestādes “Sociālais dienests” darbību un izdotajiem dokumentiem.
	8. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Kanalizācijas sistēmu tīrīšanas un skalošanas pakalpojuma sniegšana “Daugavpils pilsētas pašvaldības iestādei “Sociālais dienests””, ID Nr. DPPISD 2021/41 ietvaros, tiesiskais pamats: Daugavpils pilsētas pašvaldības iestādes “Sociālais dienests” leģitīmās intereses.)

4. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

5. Apzinās, ka Daugavpils pilsētas pašvaldības iestādei ”Sociālais dienests” nav pienākuma pieņemt kādu no piedāvājumiem, kurš tiks saņemts.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** | *ir/nav* |
| **Datums** |  |
| **Zīmogs** |  |

 \* Pretendenta vai tā pilnvarotās personas vārds, uzvārds

3.pielikums

**FINANŠU PIEDĀVĀJUMS iepirkuma**

**“Kanalizācijas sistēmu tīrīšanas un skalošanas pakalpojuma sniegšana “Daugavpils pilsētas pašvaldības iestādei “Sociālais dienests””, ID Nr. DPPISD 2021/41**

(*Pretendenta nosaukums*), vienotais reģistrācijas Nr.(*reģistrācijas numurs*), (*juridiska adrese*), piedāvā sniegt kanalizācijas sistēmu tīrīšanas un skalošanas pakalpojumus Daugavpils pilsētas pašvaldības iestādei „Sociālais dienests” atbilstoši zemsliekšņa iepirkuma tehniskās specifikācijas prasībām par šādu cenu:

|  |  |  |  |
| --- | --- | --- | --- |
| Nr.p.k. | Darbu nosaukums | Mērvienība | Cena EUR bez PVN |
| 1. | Fiksētā maksa par izbraukumu[[1]](#footnote-1) | 1 izbraukums |  |
| 2. | Asenizācija | 1 m3 |  |
| 3. | Mehāniska aizsērējuma likvidēšana | EUR/h |  |
| 4. | Skalošana ar augstspiediena strūklu | EUR/h |  |
| **Kopā EUR bez PVN** |  |
| **PVN 21%** |  |
| **Kopā EUR ar PVN 21%** |  |

Darbu izmaksas, kas nav minētas dotajā finanšu piedāvājumā, bet ir nepieciešamas kvalitatīva pakalpojuma sniegšanai pasūtītājs sedz atbilstoši iepriekš iesniegtajai un ar pasūtītāju saskaņotajai tāmei.

*Paraksta pretendenta persona ar pārstāvības tiesībām vai pretendenta pilnvarotā persona*

# Vārds, uzvārds, amats

Paraksts

Datums

4.pielikums

**LĪGUM A PROJEKTS**

**par kanalizācijas sistēmu tīrīšanas un skalošanas pakalpojuma sniegšanu**

Daugavpils 2021.gada \_\_ .

**Daugavpils pilsētas pašvaldības iestāde “Sociālais dienests”**, reģ.Nr.90001998587, juridiskā adrese: Vienības iela 8, Daugavpils, LV-5401, tās \_\_\_\_\_\_\_\_\_\_\_\_ personā, kura rīkojas pamatojoties uz nolikumu (turpmāk tekstā – Dienests), no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ.Nr.\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_\_, (turpmāk tekstā – Izpildītājs), no otras puses, abas kopā sauktas „Puses” un katra atsevišķi saukta „Puse”,

pamatojoties uz \_\_\_\_\_\_\_\_\_\_\_\_\_\_\_\_\_\_\_\_ piedāvājumu zemsliekšņa iepirkuma par līguma piešķiršanas tiesībām “Kanalizācijas sistēmu tīrīšanas un skalošanas pakalpojuma sniegšana “Daugavpils pilsētas pašvaldības iestādei “Sociālais dienests””, ID Nr. DPPISD 2021/41 (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

# **Līguma priekšmets**

* 1. Pasūtītājs uzdod un Izpildītājs apņemas sniegt Pasūtītāja objektos esošo kanalizācijas sistēmu (turpmāk – Sistēmas) tīrīšanu un skalošanu (turpmāk – Pakalpojums) pēc pasūtītāja izsaukuma atbilstoši Iepirkuma tehniskajai specifikācijai (1.pielikums) un finanšu piedāvājumam (2.pielikums).

# **Līguma summa un norēķinu kārtība**

* 1. Kopējā Līguma summa ir EUR \_\_\_\_\_\_ (vārdos) bez PVN 21%, pieskaitot PVN 21% EUR \_\_\_\_\_\_ (vārdos), kopā ar PVN 21% EUR \_\_\_\_\_\_ (vārdos).
	2. Līguma summā ir ietvertas visas ar Līguma izpildi saistītās izmaksas, tai skaitā visi nodokļi un nodevas, Izpildītāja transporta izdevumi un administratīvās izmaksas, darbinieku atalgojums, kā arī ir ņemti vērā visi iespējamie riski, tai skaitā iespējamie sadārdzinājumi un citas izmaksas. Papildu izmaksas Līguma darbības laikā netiks pieļautas.
	3. Pakalpojuma apmērs ir atkarīgs no Pasūtītāja finanšu līdzekļiem. Parakstot Līgumu Izpildītājs apzinās, ka Pasūtītājam nav pienākums Līguma darbības laikā iepirkt pakalpojumus no Izpildītāja par visu Līgumā noteikto Līguma kopējo summu un pakalpojuma apmēru.
	4. Pakalpojuma laikā veicamo darbību izcenojumi norādīti Līguma 2.piekumā “Finanšu piedāvājums”. Minētie izcenojumi paliek nemainīgi visā Līguma darbības laikā.
	5. Par iepriekšējā kalendārajā mēnesī sniegtajiem un ar Pakalpojumu ikmēneša nodošanas - pieņemšanas aktu pieņemtiem Pakalpojumiem Pasūtītājs maksā reizi mēnesī saskaņā ar Izpildītāja izrakstīto rēķinu, pārskaitot naudu uz Izpildītāja norādīto bankas kontu 30 (trīsdesmit) darba dienu laikā no atbilstoša rēķina saņemšanas dienas. Pamats rēķina izrakstīšanai ir abpusēji parakstīts Pakalpojumu ikmēneša nodošanas - pieņemšanas akts.
	6. Izpildītājs, sagatavojot pakalpojumu nodošanas - pieņemšanas aktu un rēķinu, tajā iekļauj informāciju par Līguma datumu un Pasūtītāja līguma numuru. Ja Izpildītājs nav iekļāvis šajā Līguma punktā noteikto informāciju nodošanas pieņemšanas aktā un/vai rēķinā, Pasūtītājam ir tiesības prasīt Izpildītājam veikt atbilstošas korekcijas un līdz brīdim, kamēr Izpildītājs nav novērsis nepilnības – neapmaksāt Izpildītājam pienākošos summu.
	7. Izpildītājs pēc Pakalpojumu ikmēneša nodošanas - pieņemšanas akta abpusējas parakstīšanas iesniedz Pasūtītājam rēķinu 3 (trīs) darba dienu laikā.
	8. Puses vienojas, ka Izpildītājs iesniedz rēķinu, atbilstoši Līgumā noteiktajiem termiņiem, elektroniski nosūtot to uz Pasūtītāja e-pasta adresi: socd@socd.lv. Izpildītājs sagatavo e-rēķinus atbilstoši normatīvo aktu prasībām attiecībā uz rēķinā norādāmo informāciju. Uz elektroniskā rēķina (turpmāk – e-rēķins) tiek norādīta piezīme „Rēķins ir sagatavots elektroniski un ir derīgs bez paraksta”. Izpildītājs, sagatavojot rēķinu, tajā iekļauj: Puses rekvizītus (izvēlas atkarībā no daļas), Pakalpojuma cenu par 1 mēnesi, summu ar pievienotās vērtības nodokli, pievienotās vērtības nodokli, saņemtā Pakalpojuma veidu, informāciju par Līguma datumu, numuru un pasūtītāja Objektiem. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis.
	9. Pasūtītājam ir tiesības 10 (desmit) dienu laikā no rēķina par Pakalpojuma sniegšanu saņemšanas, rakstveidā izteikt Izpildītājam savus iebildumus par rēķinos konstatētajām nepilnībām. Ja noteiktajā termiņā Pasūtītājs nav cēlis pamatotus iebildumus, uzskatāms, ka Pasūtītājs Izpildītāja iesniegto rēķinu ir akceptējis un apņemas veikt samaksu par sniegtajiem Pakalpojumiem.
	10. Par rēķina apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu.

**3. Darbu apjoms, pakalpojumu sniegšanas, nodošanas un pieņemšanas kārtība**

* 1. Izpildītāja izpildāmo darbu apjoms pakalpojuma sniegšanas laikā noteikts 1.pielikumā “Tehniskā specifikācija”.
	2. Izpildītāja kontakttālrunis pieteikumu saņemšanai no Pasūtītāja: \_\_\_\_\_\_\_\_\_\_\_\_\_\_\_.
	3. Izpildītājam pakalpojuma sniegšanas laikā, ja rodas šāda nepieciešamība ir jāveic papildus kanalizācijas tīrīšanas un skalošanas darbi, kas nav minēti Līguma 1.pielikumā, darbus un to paredzamās izmaksas iepriekš saskaņojot ar Pasūtītāju. Pirms darbu veikšanas pretendentam jāiesniedz Pasūtītajam rakstveida saskaņošanai darbu izmaksu tāme.
	4. Pasūtītājs ir tiesīgs pieaicināt trešo personu Pakalpojumu sastāvā ietilpstošo Sistēmu apkopes un remontdarbu veikšanai, ja Izpildītāja piedāvātās tāmes izmaksas nav saskaņojamas, jo tās pārsniedz vidējā tirgus cenas līmeni vai Izpildītājs piedāvā neatbilstošus tehniskos risinājumus.
	5. Sniegtie Pakalpojumi tiek pieņemti ar nodošanas - pieņemšanas aktu. Pakalpojumu nodošanas – pieņemšanas aktu Izpildītājs iesniedz Pasūtītājam 2 (divos) eksemplāros. Pasūtītājs 10 (desmit) darba dienu laikā to izskata un pieņem Pakalpojumus, parakstot minēto aktu, un vienu no akta eksemplāriem atgriež Izpildītājam vai nepieņem Pakalpojumus, atgriežot Izpildītājam abus akta eksemplārus kopā ar rakstiski noformētiem iebildumiem.
	6. Ja Pasūtītājs nav pieņēmis Pakalpojumus, tad Izpildītājam 2 (divu) darba dienu laikā ir jānovērš norādītie trūkumi. Ja Izpildītājs minēto pienākumu neizpilda norādītajā termiņā, Pasūtītājs ir tiesīgs pieaicināt trešās personas trūkumu novēršanai. Visus izdevumus, kas saistīti ar trešo personu pieaicināšanu un trūkumu novēršanu, Pasūtītājs ir tiesīgs ieturēt no Izpildītājam izmaksājamajām naudas summām.

**4. Izpildītāja pienākumi un tiesības**

**4.1. Izpildītāja pienākumi:**

* + 1. pienācīgā kvalitātē sniegt Pakalpojumus ar saviem darba rīkiem, resursiem, ierīcēm un darbaspēku, organizēt un veikt Pakalpojumu ietvaros veicamos darbus u.c. uzdevumus, kas nepieciešami Pakalpojumu sniegšanai atbilstoši šim Līgumam un tā pielikumiem.
		2. Pakalpojumu sniegt, nodrošinot netraucētu Objektu lietotāju darbību. Ja ir nepieciešams veikt darbus, kas var apgrūtināt Objektu lietotāju darbību, vai nepieciešams veikt darbus telpās, kur atrodas aparatūra, saskaņot ar Pasūtītāju un attiecīgā Objekta lietotājiem Pakalpojumu sastāvā ietilpstošo darbu veikšanas laiku;
		3. pirms Pakalpojuma sniegšanas attiecīgajā Objektā saskaņot ar Pasūtītāju Pakalpojumu izpildes laiku un Pakalpojumu izpildes organizatoriskos jautājumus;
		4. nodrošināt, ka Izpildītāja rīcībā ir kvalitatīvai Pakalpojuma sniegšanai nepieciešamais tehniskais aprīkojums, nepieciešamās profesionālās un organizatoriskās spējas;
		5. nodrošināt diennakts (24h/7) servisa dienestu, reģistrāciju uz izpildes organizēšanu 24 stundas diennakti 7 dienas nedēļā reaģēšanai uz avārijas izsaukumiem;
		6. nodrošināt Izpildītāja apkopes personāla ierašanos Objektā Tehniskajā specifikācijā noteiktajā laikā;
		7. pēc Pasūtītāja pieteikuma saņemšanas avārijas likvidēšanai, nodrošināt ierašanos 1 stundas laikā;
		8. sniedzot Pakalpojumus, ievērot Līguma, to pielikumu noteikumus, Latvijas Republikā spēkā esošos tiesību aktus, ugunsdrošības prasības, darba drošības noteikumus, Pasūtītāja iekšējās kārtības noteikumus, attiecīgā Objekta lietotāju iekšējos noteikumus un apsardzes noteikumus, kā arī uzņemties atbildību par sekām, kuras varētu iestāties šajā apakšpunktā noteikto noteikumu neievērošanas vai nepienācīgas ievērošanas rezultātā;
		9. uzņemties pilnu materiālo atbildību par attiecīgajam Objektam, Pasūtītājam un Objekta lietotājiem nodarītajiem zaudējumiem un segt visus zaudējumus, kā arī par saviem līdzekļiem novērst visus bojājumus, kas Izpildītāja, tā darbinieku vai citas Pakalpojuma izpildē Izpildītāja iesaistītās personas darbības vai bezdarbības rezultātā radušies Pasūtītājam vai trešajām personām;
		10. informēt Pasūtītāju par Sistēmas defektiem un citām nepilnībām;
		11. pēc Pakalpojumu sniegšanas atstāt tīru un sakārtotu Pakalpojumu sniegšanas vietu;
		12. kompensēt Pasūtītājam, tā darbiniekiem vai Objekta lietotājiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Izpildītāja, tā darbinieku vai citu Pakalpojuma izpildē Izpildītāja iesaistīto personu puses;
		13. ievērot visas normatīvajos aktos noteiktās prasības attiecībā uz darba organizāciju un drošības tehniku, kā arī attiecībā uz ugunsdrošības, apkārtējās vides aizsardzības un iekšējās kārtības noteikumiem, ar kuriem Pasūtītājs rakstiski ir iepazīstinājis Izpildītāju.

**4.2. Izpildītāja tiesības:**

* + 1. pieprasīt Pasūtītājam nepieciešamās un Pasūtītāja rīcībā esošās ziņas par Sistēmām, kas nepieciešamas Pakalpojumu kvalitatīvai sniegšanai;
		2. saņemt samaksu par Pasūtītājam pilnībā, kvalitatīvi un atbilstoši Līgumam sniegtiem Pakalpojumiem saskaņā ar Līgumu;
		3. saņemt Līgumā noteikto līgumsodu par Pasūtītāja nepienācīgu līgumsaistību izpildi.

**5. Pasūtītāja pienākumi un tiesības**

* 1. **Pasūtītāja pienākumi:**
		1. sniegt Izpildītājam nepieciešamās un Pasūtītāja rīcībā esošās ziņas par Sistēmām, kas nepieciešamas Pakalpojuma kvalitatīvai sniegšanai;
		2. nodrošināt Izpildītāja darbinieku iekļūšanu Objektos, tajā skaitā palīgtelpās (pagrabā, bēniņos, u.c.) Pakalpojumu sniegšanai;
		3. veikt apkopes darbu uzraudzību, pārbaudi un ierakstu kontroli Sistēmu uzturēšanai nepieciešamo tehniskās apkopes darbu izpildes žurnālā, kurš glabājas pie attiecīgā Objekta pārvaldnieka;
		4. informēt Izpildītāju par Sistēmas defektiem, bojājumiem un novirzēm no uzstādītajiem režīmiem un citām nepilnībām;
		5. Līgumā noteiktajā termiņā izskatīt Izpildītāja Pakalpojumu ikmēneša nodošanas- pieņemšanas aktu un parakstīt to vai arī minētajā termiņā sniegt Izpildītājam pamatotas pretenzijas par sniegtajiem Pakalpojumiem, pretenzijā norādot Pakalpojumu trūkumu novēršanas termiņu;
		6. veikt savlaicīgu samaksu par pilnīgi un kvalitatīvi sniegtajiem Pakalpojumiem atbilstoši Līgumā paredzētiem termiņiem un apjomiem;
		7. nodrošināt Pasūtītājam Līguma saistību izpildei nodoto Izpildītāja darbinieku/speciālistu datu apstrādi atbilstoši Latvijas Republikas spēkā esošajiem normatīvajiem aktiem un tajos noteiktajā kārtībā.
	2. **Pasūtītāja tiesības:**
		1. pārbaudīt Izpildītāja saistību izpildi, pieprasīt un saņemt no Izpildītāja informāciju par Pakalpojumu izpildi un dot norādījumus par Pakalpojumu izpildi;
		2. pieaicināt trešo personu Pakalpojumu sniegšanai, ja Izpildītāja piedāvātās tāmes izmaksas nav saskaņojamas, jo neatbilst vidējam tirgus cenas līmenim vai Izpildītājs piedāvā neatbilstošus tehniskos risinājumus.
		3. nepieņemt Pakalpojumus, ja tie ir sniegti nekvalitatīvi vai nepilnīgi un/vai, ja tie neatbilst Līguma un tā pielikumos noteiktajam, par to rakstiski informējot Izpildītāju;
		4. neapmaksāt Izpildītāja rēķinus par Pakalpojumiem, par kuriem saskaņā ar Līgumā noteikto kārtību Pasūtītājs ir iesniedzis rakstveida pretenziju un nav parakstījis Pakalpojumu ikmēneša nodošanas - pieņemšanas aktu;
		5. iesniegt Izpildītājam pretenziju, ja Pakalpojumi tiek sniegti nekvalitatīvi vai neatbilstoši Līguma prasībām, pretenzijā norādot Pakalpojumu trūkumu novēršanas termiņu;
		6. saņemt Līgumā noteikto līgumsodu par Izpildītāja nepienācīgu līgumsaistību izpildi.
		7. Pasūtītājs Līguma darbības laikā, pārņemot lietošanā papildus nekustamos īpašumus, var uzdot Izpildītājam nodrošināt inženiertehnisko sistēmu apkopes pakalpojumus papildus objektiem, kas sākotnēji netika iekļauti iepirkuma tehniskajā specifikācijā, noslēdzot ar Izpildītāju rakstveida vienošanos par Līguma grozījumiem.

**6. Pušu atbildība**

* 1. Izpildītājs apņemas pilnā apmērā atlīdzināt Pasūtītājam un/vai trešajām personām zaudējumus un/vai izdevumus, kas radušies Pasūtītājam un/vai trešajām personām Izpildītāja, tā darbinieku, apakšuzņēmēja un tā darbinieku un citu Pakalpojuma izpildē Izpildītāja iesaistītu personu prettiesiskas darbības vai bezdarbības dēļ, sniedzot Pakalpojumus.
	2. Ja Pasūtītāja vainas dēļ tiek novilcināti Līgumā noteiktie maksājumi, Izpildītājs ir tiesīgs prasīt no Pasūtītāja līgumsodu 0,1% (procenta desmitās daļas) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no maksājuma summas.
	3. Par Izpildītājam Līgumā noteikto vai ar Līgumu noteikto termiņu neievērošanu, Pasūtītājam ir tiesības prasīt Izpildītājam līgumsodu 0,1% (procenta desmitās daļas) apmērā no Līguma kopējās summas par katru dienu, kas pārsniedz šajā punktā noteikto termiņu, bet ne vairāk kā 10% (desmit procenti) no Līguma kopējās summas.
	4. Ja Izpildītājs neievēro Tehniskajā specifikācijā noteikto reaģēšanas laiku un ierašanās laiku Objektā, Pasūtītājam ir tiesības prasīt Izpildītājam līgumsodu 50,00 EUR (piecdesmit *euro* un 00 centi) apmērā par katru nokavēto gadījumu.
	5. Ja Izpildītājs nepilda kādu no Līguma vai tā pielikumu noteikumiem, Pasūtītājam ir tiesības prasīt līgumsodu 200,00 EUR (divi simti *euro* un 00 centi) apmērā par katru gadījumu.
	6. Puses vienojas, ka Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Izpildītājam, pirms tā izmaksas Izpildītājam.
	7. Līgumsoda samaksa neatbrīvo Puses no šī Līguma saistību, tai skaitā nokavēto saistību, pilnīgas izpildes un izdevumu un/vai zaudējumu atlīdzināšanas pienākuma.
	8. Pasūtītājs nav atbildīgs par Izpildītāja, tā darbinieku vai citu Pakalpojuma izpildē Izpildītāja iesaistīto personu inventāru, tehniku un materiāliem, kas atrodas Objektā;
	9. Ja Līguma izpildes laikā tiek iegūti dokumenti, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai. Izpildītājam ir pienākums, sniedzot Pakalpojumu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.
1. **Līguma termiņš**
	1. Līgums stājas spēkā dienā, kad Līgumu ir parakstījušas abas Puses, un ir spēkā 12 (divpadsmit) mēnešus vai līdz brīdim, kad tiek sasniegta kopēja Līguma summa, atkarība no tā, kurš nosacījums iestājas agrāk. Līguma abpusējas parakstīšanas datums tiek norādīts Līguma pirmās lappuses augšējā kreisajā stūrī.
	2. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji Līgumā noteiktajā kārtībā.
	3. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) kalendārās dienas iepriekš un neatlīdzinot tādējādi radušos zaudējumus, ja:
		1. Izpildītājam ir uzsākts maksātnespējas process, likvidācija;
		2. Pakalpojums tiek sniegts neatbilstoši Latvijas Republikā spēkā esošo normatīvo aktu prasībām vai Līguma prasībām (tajā skaitā remontdarbi un regulēšanas darbi izpildīti nekvalitatīvi), Izpildītājs neievēro tiesiskus Pasūtītāja norādījumus vai arī nepilda kādas Līgumā noteiktās saistības vai pienākumus un, ja Izpildītājs šādu neizpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma nosūtīšanas;
		3. Pasūtītājs ir iesniedzis Izpildītājam pretenziju saskaņā ar kādu no Līguma 7. sadaļas punktiem;
		4. Pasūtītājam ir zudusi nepieciešamība saņemt Pakalpojumus Objektos;
	4. Pasūtītājam ir tiesības nekavējoties vienpusēji atkāpties no Līguma, par to rakstiski paziņojot Izpildītājam, un neatlīdzinot tādējādi radušos zaudējumus, ja Izpildītāja darbība ir izbeigta, tā saimnieciskā darbība ir apturēta.
	5. Gadījumos, kas nav norādīti Līguma 8.3.punktā, Pasūtītājs ir tiesīgs vienpusēji izbeigt Līgumu, informējot par to Izpildītāju rakstiski vismaz 30 dienas iepriekš un neatlīdzinot tādējādi radušos zaudējumus.
	6. Izpildītājs ir tiesīgs vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Pasūtītāja juridisko adresi 10 (desmit) darba dienas iepriekš, ja ir iestājies vismaz viens no šādiem gadījumiem:
		1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un maksājumu kavējums pārsniedz 45 (četrdesmit piecas) dienas un Izpildītājs pienācīgi ir izpildījis savas Līgumā noteiktās saistības;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.

**8. Domstarpības un strīdi**

8.1. Puses apņemas visus strīdus un domstarpības, kas var rasties sakarā ar Līgumu, risināt pārrunu ceļā, ja vienošanos nav bijis iespējams panākt, tad strīda izskatīšana var notikt Latvijas Republikas tiesā normatīvajos aktos paredzētajā kārtībā.

**9. Konfidencialitāte**

9.1. Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu un nevar tikt izpausta vai padarīta publiski pieejama bez otras Puses rakstiskas piekrišanas, izņemot gadījumus, ja šāds informācijas izpaušanas pienākums tiek noteikts saskaņā ar Latvijas Republikas spēkā esošajiem normatīvajiem aktiem. Nepieciešamības gadījumā Puses var speciāli noteikt, arī paplašināt vai sašaurināt, konfidenciālās informācijas apjomu, kā arī ieviest Līguma speciālu konfidencialitātes procedūru, rakstiski par to vienojoties.

9.2. Izpildītājs nodrošina, ka personas, kas ir iesaistītas Līguma izpildē ievēros 8.1.punkta nosacījumus.

**10. Citi nosacījumi**

10.1. Ja kādai no Pusēm tiek mainīts juridiskais statuss, Pušu amatpersonu paraksta tiesības, vadītāji, vai kādi Līgumā minētie Pušu rekvizīti, telefona, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.

10.2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vienu mēnesi iepriekš.

10.3. Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šī Līguma neatņemamām sastāvdaļām.

10.4. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.

10.5. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nosaka šādus pārstāvjus:

10.6. Pasūtītāja kontaktpersona pilnībā pārzina Sistēmas un Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/pieņemšanu, organizēt Pakalpojumu pieņemšanu, dot norādījumus par Līguma un Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota parakstīt Līgumā noteiktos aktus, pretenzijas, izdarīt grozījumus un papildinājumus Līgumā, ieskaitot, grozīt Līguma summas un/vai Pakalpojumu izpildes termiņus vai Pakalpojumu apjomus. Pasūtītāja kontaktpersona: vārds, uzvārds, amats, tālr. \_\_\_\_, mob. tālr. \_\_\_\_\_, e-pasts: \_\_\_\_\_;

10.7. Izpildītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, pretenzijas, pieņemt darbus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, nodrošināt Pakalpojumu pieņemšanu, dot norādījumus par Līguma un Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa ir/nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Pakalpojumu izpildes termiņus vai Pakalpojumu apjomus. Izpildītāja kontaktpersona: \_\_\_\_\_\_\_\_\_\_\_\_tālr. \_\_\_\_\_\_\_\_, mob. tālr.\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_\_\_\_.10.7. Līgums ir sastādīts divos eksemplāros uz \_\_\_ (\_\_\_\_\_\_\_\_\_\_\_) lapām ar vienādu juridisko spēku, no kuriem viens glabājas pie Pasūtītāja, bet otrs pie Izpildītāja.

10.8. Puses apstrādā otras Līguma 10.7. un 10.8. apakšpunktos norādītos Puses darbinieku personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1. punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

10.9. Līgumam pievienots pielikumi – 1. pielikums “Tehniskā specifikācija” uz \_\_\_ (\_\_\_\_\_\_\_) lapām, 2.pielikums “Finanšu piedāvājums” uz \_\_\_ (\_\_\_\_\_\_\_) lapām un 3.pielikums “Pieņemšanas – nodošanas akts (veidlapa) uz \_\_\_\_\_\_ (\_\_\_\_\_\_\_\_) lapām, kas ir Līguma neatņemamas sastāvdaļas.

# **11. Pušu rekvizīti un paraksti**

1.pielikums

2021.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**Tehniskā specifikācija**

2.pielikums

2021.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**Finanšu piedāvājums**

3.pielikums

2021.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

# **Pieņemšanas – nodošanas akts**

(veidlapa)

1. Fiksētajā izbraukuma maksā ir iekļauta pieteikuma vai avārijas reģistrēšana, pieteikuma pieņemšana, brauciens abos virzienos, notekūdeņu utilizācijas saistītie izdevumi un ierašanās objektā jeb izsaukums. [↑](#footnote-ref-1)